AIŠKINAMASIS RAŠTAS

Dėl savivaldybės turto perdavimo pagal patikėjimo sutartį

**1. Parengto tarybos sprendimo projekto tikslai ir uždaviniai**

Įgyvendindama Molėtų rajono savivaldybės strateginio veiklos plano 2018-2020 metams, patvirtinto Molėtų rajono savivaldybės tarybos 2018 m. vasario 22 d. sprendimu Nr. B1-28 „Dėl Molėtų rajono savivaldybės strateginio veiklos plano 2018-2020 metams patvirtinimo“, 4 programos „Aplinkos apsaugos programa“ 04.02.01.06 priemonę „Komunalinių atliekų požeminių konteinerių aikštelių įrengimas Molėtų mieste“, Molėtų rajono savivaldybės administracija 2018 metais vykdė projektą „Komunalinių atliekų konteinerių aikštelių išdėstymo schemos ir komunalinių atliekų konteinerių aikštelių įrengimo techninis projektas Molėtų raj. sav., Molėtų m.“ (toliau – Projektas). Projekto įgyvendinimo metu buvo pastatyta 20 komunalinių atliekų konteinerių aikštelių. 16 aikštelių įregistruota NTR ir perduota eksploatuoti UAB „Molėtų švara“, šiuo metu yra įregistruotos dar 4 aikštelės. Siekiant šias aikšteles įregistruoti buvo būtina pakeisti esamų statinių ir žemės sklypų ribas.

Molėtų rajono savivaldybės savarankiškąją funkciją – komunalinių atliekų tvarkymo sistemų diegimą, antrinių žaliavų surinkimą ir perdirbimo organizavimą ir apsaugą – įgyvendina UAB „Molėtų švara“, todėl Projekto metu pastatytas aikšteles siūloma perduoti UAB „Molėtų švara“.

Šio sprendimo tikslas - Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – 4 vnt. komunalinių atliekų konteinerių aikštelių, kurių bendra įsigijimo vertė – 130 643,70 Eur, pagal turto patikėjimo sutartį perduoti 10 (dešimčiai) metų UAB „Molėtų švara“ vykdyti savivaldybės savarankiškąją funkciją.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3, 31 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – įgyvendinta Molėtų rajono savivaldybės strateginio veiklos plano 2018-2020 metams 4 programos „Aplinkos apsaugos programa“ 04.02.01.06 priemonė „Komunalinių atliekų požeminių konteinerių aikštelių įrengimas Molėtų mieste“, kurios pagalba išplėsta komunalinių atliekų surinkimo infrastruktūra, ir tai suteikia gyventojams didesnes galimybes tinkamai tvarkyti komunalines atliekas.

Neigiamų pasekmių nėra.

**4. Priemonės sprendimui įgyvendinti**

Parengti turto patikėjimo sutartį.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Molėtų rajono savivaldybės administracija.